
Na drugom predavanju iz fikha, dok je pričao o važnosti knjige koju 
je komentarisao, šejh Hamid Buhari nam je rekao: "El-Kuduri je 
napisao svoju Knjigu (El-Muhtesar) prije više od 1000 godina i još 
uvijek se koristi kao 'standardni' udžbenik za učenje fikha. Zamislite 
koliko Ijudi je naučilo fikh iz ove knjige i koliko nagrada će ovaj alim 
imati zbogtoga! Rahimehullah!" 

Nakon što je imam Malik napisao "Muvettu" mnogi su počeli pisati 
svoje 'muvette'; to su rekli imamu Maliku, a on je rekao: "Ono što 
bude radi Allaha, to će ostati." Danas je poznata samo jedna 
Muvetta, a to je ova od imama Malika. 



Datum: Decembar 22, 2017. 

Allahov Poslanik, sallallahu alejhi ve sellem, je slao neke ashabe drugim ljudima i oni su bili 
poslanici Allahovog Poslanika, sallallahu alejhi ve sellem, a neki ljudi su dolazili Allahovom 
Poslaniku, sallallahu alejhi ve sellem, kao "poslanici svog naroda." 

Bilježi Buharija (br. 63) od Enesa b. Malika, r.a., da je došao čovjek koji je postavljao pitanja 
Allahovom Poslaniku, sallallahu alejhi ve sellem, na koja mu je odgovario, te mu ovaj čovjek na 
kraju reče: "Ja vjerujem u ono sa čim si poslan. Ja sam POSLANIK mojih ljudi." Poslanik mu 
nije rekao: "Kako sebe nazivaš poslanikom svog naroda?" Niti mu je to zabranio. 

Buharija također bilježi (br. 4418) od K'aba b. Malika, radijallahu anhu, da je rekao: Kada je 
prošlo 40 noći došao mi je POSLANIK Allahovog Poslanika, sallallahu alejhi ve sellem, pa je 
rekao: "Naredio ti je Allahov Poslanik, sallallahu alejhi ve sellem...." 

Čuvajmo se da suvišno ne negiramo termine kada tome nije mjesto, i ta zbog toga izazivamo 
rasprave predstavljajući kako to radimo jer pazimo naše vjerske termine. 


KRAJ 


